OpenLLM-France/wikimedia huggingface dataset:
# Priego de Córdoba

Priego de Córdoba Espainiako Andaluzia erkidegoko Kordobako probintziako hiri bat da.

## Testuingurua

Barruti judizialeko burua, non 8 herrixka eta 17 diseminatu altxatzen diren, Eskualde Subbetikoaren zati, Andaluziako Mendikate Subbetikoaren barnean dagoen eskualdea eta Kaliferriko Ibilbidearen zati dena. "Uraren hiria" deitua da, bere inguruan azaleratzen diren iturburu ugariengatik eta "Kordobar Barrokoko Bitxia" dituen barroko estiloko eraikin ugariengatik.

## Historia
### Historiaurrea eta erromatar garaia

Priego de Córdobari buruzko lehen erreferentziak musteriar garaian datatuak daude (Erdi Paleolitoa, K.a. 40.000-K.a. 33.000), sendotu egiten direnak aurkitu diren ebidentziak kontutan hartuta, aurkitutako aurkikuntza historikoak eta udal museoetan daudenak kasu, eta Erromatar Inperioaren okupazioarekin amaitu zirenak K.a. III. mendea eta V. mendea bitartean, neurri batean puntu klabe bezala duen kokapen geografiko ezin hobearen ondorioz eta aurkitutako ebidentzien arabera Ipolcobulcula (egungo Carcabuey)ren "pagus" edo lurralde azpibanaketa bezala baieztatzen dena, inguruaren abel eta nekazal esplotaziora dedikatua.

### Musulmandar garaia

"Medina Bahiga" deitua Kordobako Kaliferriaren garaian, Priego de Córdoba Al-Ándalus lurraldeko kora baten hiriburua izan zen, musulmandar okupazio garaia garatzen ari zenean Iberiar Penintsulan IX. mendearen erdialdean.
Mohamed I.a emirraren kanpainetan parte hartuz 863 inguruan, non herritar askok parte hartu zuten, paper garrantzitsu bat bete zuen kordobar emirerriaren barnean mantendu ziren gerriletan honen kontrolagatik Omar Ben Hafsún, Said Ben Mastana eta Banu Matruhren artean, 899an Ibn Mastanaren operazio gune bihurtuz, Omar Ibn Hafsunen jarraitzailea eta matxinatutako buruzagi garrantzitsuenetako bat zena, bere burua Priego eta Luqueko jaun izendatu zuena, garai horretan Priego de Córdobak oparotasuna bizi izan zuelarik.

## Kanpo estekak

* Datuak: Q301437
* Multimedia: Priego de Córdoba / Q301437
# Pridi Banomyong

Pridi Banomyong (thailandieraz: ปรีดี พนมยงค์; Phra Nakhon Si Ayutthaya, Thailandia, 1900eko maiatzaren  11 – Paris, Frantzia, 1983ko maiatzaren  2a) Thailandiako politikaria eta irakaslea izan zen. Thailandiako lehen ministro eta estatuburu nagusia izan zen, eta UNESCOk haren jaiotzaren mendeurrena ospatu zuen 2000. urtean.
* Datuak: Q714934
* Multimedia: Pridi Banomyong / Q714934
# Priechod

Priechod Eslovakiako udalerri bat da, Banská Bystricako barrutian kokatuta. 11,21 km²ko azalera du eta 923 biztanle 2017ko datuen arabera.

## Historia

Idatzizko lehen aipamena 1340. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q936259
* Multimedia: Priechod / Q936259
# Priego

Priego Cuencako udalerria da, Alcarria eskualdean dagoena.
2009ko urtarrilaren 1eko erroldaren arabera 1.138 biztanle zituen.

## Herritar ezagunak

* Luis Ocaña, txirrindularia.

## Ikus, gainera

* Cuencako udalerrien zerrenda

## Kanpo estekak

* Datuak: Q1649799
* Multimedia: Priego / Q1649799
# Pride (In the Name of Love)

Pride (In the Name of Love) (euskaraz "Harrotasuna (Maitasunaren Izenean)") U2 irlandar pop rock musika taldearen abesti bat da. 1984ko The Unforgettable Fire diskoaren barnean argitaratu zuten.
Abesti hau Martin Luther King afroamerikar apaiz eta ekintzaileari buruzkoa da.

## Kanpo estekak

* Pride (In the Name of Love) abestiaren bideoklipa ikusgai eta entzungai (Ingelesez)
* Datuak: Q1986062
# Priderita

Priderita mineral bat da eta priderita taldearen kidea da.

## Ezaugarriak

Priderita elementu kimiko mineralaren formula kimikoa hau da: ${\ce {K(Ti4+7Fe^{3+})O16}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Priderite: Mineral information, data and localities.» www.mindat.org (Noiz kontsultatua: 12-05-2019).
# Pride Park Stadium

Pride Park Stadium, Ingalaterrako Derby udalerrian dagoen futbol estadio bat da. Derby County Football Club taldearen egoitza eta jokalekua da.
1997ko uztailaren 18an inauguratu zen eta 33.597 ikusleentzako edukiera du.
* Datuak: Q201612
* Multimedia: Pride Park Stadium / Q201612
# Pride and Glory

Pride and Glory 2008ko Gavin O'Connor estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Amarru batean lau lankide hil ostean, familia bereko lau poliziakidek -aita, bi seme eta koinatua- ustelkeria kasu bat argitu beharko dute. Amarru horren jurisdikzioa Francisek du, anaietako batek.

## Aktoreak

* Colin Farrell: Jimmy Egan
* Edward Norton: Ray Tierney
* Jon Voight: Francis Tierney, Sr.
* Noah Emmerich: Francis "Franny" Tierney, Jr.
* Jennifer Ehle: Abby Tierney, Franny's wife
* John Ortiz: Reuben "Sandy" Santiago
* Frank Grillo: Eddie Carbone
* Shea Whigham: Kenny Dugan
* Lake Bell: Megan Egan
* Ramón Rodríguez: Angel Tezo

## Erreferentziak

* ↑ www.sansebastianfestival.com

## Kanpo estekak

* Datuak: Q703931
# Priekule udalerria

Priekule udalerria (letonieraz: Priekules novads) Letoniako udalerri bat da. 520 km²ko azalera du eta 2018ko datuen arabera 5203 biztanle zituen. Udalerriko hiriburua Priekule da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2304893
* Multimedia: Priekule Municipality / Q2304893
# Pierre Louis Dulong

Pierre Louis Dulong (Rouen, 1785 – Paris, 1838) frantziar fisikari eta kimikaria izan zen.
1812. urtean nitrogeno kloruroa aurkitu zuen, eta geroago, azido hipofosforosoa. 1819an, Alexis Thérèse Petit frantses fisikariarekin egin zituen neurketen ondoren, bien izena daraman legea azaldu zuen. Dulongek, halaber, gasen errefrakzio-indizeak eta hainbat gasetan hotsak duen lastertasuna zehaztu zituen. Katetometroa eta pisu-termometro bat asmatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Pierre Louis Prieur

Pierre Louis Prieur, izengoitiz Prieur de la Marne (Sommesous, Xanpaina, Frantzia, 1756ko abuztuaren 1a - Brusela, Herbehereak —gaur egun Belgika, 1827ko maiatzaren 31) Frantziako politikaria izan zen. Ezker muturreko iraultzailea. Diputatua izan zen Frantziako Konbentzioan. Defentsa Batzordeko eta Salbamen Publikoko Batzordeko kide izan zen (1793). III. urteko Montagnarden Matxinadan parte hartu izanaz salatu zuten, eta ezkutuan ibili behar izan zuen IV. urteko amnistia onartu zen arte. Erregeren kontra agertu zela eta, erbestera alde egin behar izan zuen 1816an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q765725
* Multimedia: Pierre-Louis Prieur / Q765725
# Pierre Louÿs

Pierre Louÿs (Gante, 1870eko abenduaren 10a - Paris, 1925eko ekainaren 4a) frantziar olerkari eta idazlea izan zen. Sentsualitate paganoa perfekzio estilistiko batez adierazten saiatu zen. Bere lanetako gai klasiko eta lesbikoengatik da ezaguna.
Belgikan jaio zen Pierre Félix Louis izenarekin, baina laster jarri zen Frantzian bizitzen. Andre Gide eta Oscar Wilderen lagun egin zen. 18 urterekin hasi zen testu erotikoak idazten, eta parnasianismoaz eta sinbolismoaz interesatu zen.
1891n Astarté eta 1895ean Les Chansons de Bilitis argitaratu zituen. Claude Debussyk olerki horietako batzuen egokitzapen musikala egin zuen. 1896an argitaratu zuen bere lehen eleberria, Aphrodite.
Artista erotiko askok ilustratu dituzte Louÿsen lanak.

## Lanak

* Astarté, 1891
* Chrysis ou la cérémonie matinale, 1893
* Lêda ou la louange des bienheureuses ténèbres, 1894
* Ariane ou le chemin de la paix éternelle, 1894
* La Maison sur le Nil ou Les apparences de la vertu, 1894
* Les Chansons de Bilitis, 1894
* Danaë ou le malheur, 1895
* " Aphrodite mœurs antiques ", Collections Édouard Guillaume " Nymphée ", illustrations de A. Calbet, Librairie Borel, Paris, 1896
* La Femme et le Pantin, illustré par Juan Cardona , Paris, Mercure de France, 1898
* Byblis changée en fontaine, illustré par Jacques Wagrez, Paris, Borel, 1898
* Mimes des courtisanes de Lucien, 1899
* Les Aventures du Roi Pausole, 1901
* Sanguines, 1903
* Archipel, 1906
* La Femme et le Pantin, pièce en 4 actes de Pierre Louÿs et Pierre Frondaie, Paris, Théâtre Antoine, 1910eko abenduaren 10a
* Isthi, 1916
* Pervigilium Mortis (argitaratu gabe), 1917
* Poëtique, 1917

### Hil osteko Lanak

* Manuel de civilité pour les petites filles à l'usage des maisons d'éducation, 1926.
* Trois filles de leur mère, 1926.
* Pybrac, 1927.
* Histoire du roi Gonzalve et des douze princesses, 1927
* Douze douzains de dialogues ou Petites scènes amoureuses, 1927.
* Psyché, 1927 avec une finale la fin de Psyché par Claude Farrère
* Poésies nouvelles (1928, éditions Montaigne)
* Au Temps des Juges, 1933
* La Sirène, Les Amis de Pierre Louys, sans date
* L'Île aux dames, ébauche pour un roman érotique, ISBN 2-7144-4317-6
* Manuel de Gomorrhe, 1991
* Mon Journal, 1888-90

## Kanpo estekak

* Datuak: Q334958
* Multimedia: Pierre Louÿs / Q334958
# Pierre Lescot

Pierre Lescot frantses arkitektoa (Paris, 1515 - Paris, 1578). Parisko katedraleko kalonjea eta Legebiltzarreko aholkularia. Frantzisko I.ak aginduta berritu zuen Louvre jauregia, eta patioko hego-mendebaldeko fatxada eraiki zuen, Frantziako Pizkundeko obrarik handienetakoa. Bereak dira, halaber, Valleryko gaztelua eta Parisko Inozoen Iturria.

## Erreferentziak

* Datuak: Q381724
* Multimedia: Pierre Lescot / Q381724
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Pierre Lhande

Pierre Lhande Hegi (Baiona, Lapurdi, 1877ko uztailaren 9a - Atharratze, Zuberoa, 1957ko apirilaren 17a) euskal idazlea eta apaiza zen.
Deiturak errakuntza baten ondorioa dirudi; aitaren deitura Basagaitz zen, baina dokumentazioan Allande Atharratzeko haren aitona txistulariaren deitura ageri da eta gero hori Lhande itxuraldatu zuten.

## Biografia

Baionan jaio bazen ere, zuberotartzat jo daiteke, han baitzuen familia eta zortzi urterekin aita hil zitzaionean Zalgizeko Apatia etxera amarekin bizi izatera joan zelako. Ama Montevideon jaioa zuen.
Maulen Bigarren Hezkuntzako ikasketak egin eta Baionako Seminario handian sartu zen, baina bota egin zuten, haren kezka nagusia euskara zelakoan. Orduan Rodezen (Okzitania) Jesusen Konpainian sartu zen; kongregazioarekin Belgika (1901), Herbehereak (1903), El Puerto de Santa María eta berriro Belgikan izan ondoren, gero apaiz jesuita bihurtu zen 1910eko abuztuan.
Hondarribian ibili zen; 1922an Espainiatik bota zuten, gobernuak euskaldunekiko zuen jarrera kritikatzeagatik. Paris inguruko langile-herrietan apaiz jardun zen eta 1927an Le Christ dans la banlieue, Enquête sur la vie religieuse dans les milieux ouvriers de la banlieue de Paris liburuki batzuek osatutako obra idazteari ekin zion; horien bidez, katoliko frantsesei Eliza ofiziala eta langile munduaren artean zegoen aldeaz kontzientzia hartzea zuen helburu.
Erlijio katolikoa irratien bidez zabaltzen aitzindaria izan zen:
* 1927ko urtarrilaren 2an lehen emanaldia egin zuen. Radio Parisek igandero ematen zituen 20 minutuko "irratisermoiak" ziren.
* 1934ko urtarrilaren 1ean Radio Paris nazionalizatu zutenez Eliza eta Estatuaren banaketa dela medio irratsaioa kendu zuten.
* 1934ko apirilaren 8an protestaldi ugarien aurrean irratsaioak berriro onartu ziren.
Atharratzen hil zen 1957an, Saint-Antoine etxean.

## Lanak
### Narrazioa

* Mirentchu (1914). Basterretxeren maiorazkoa film mutua eleberrian oinarritua dago.
* Gure orma zaarra (1915, Martin y Mena)
* Yolanda. Irakurgaya. 1 irarkaldia. Argiaren Idaztiak, I (1921, Leizaola)
* Bilbilis (1926)
* Le Moulin d'Hernani (1936)

### Saiakera

* Autour d'un foyer basque (1908)
* L´Emigration basque (1910)
* Le Pays basque à vol d'oiseau (1925)
* Le Poéte Pierre Topet dit Echahun et ses oeuvres (1946, Eskualtzaleen Biltzarra)

### Hiztegia

* Dictionnaire basque français (Dialectes Labourdin, Bas-Navarrais et Souletin) - Tome 1 (1926); bere lanik ezagun eta erreferentzialena.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Pierre Allande Heguy ageri zen bere dokumentazioan.
* ↑ Lhande Heguy, Pierre Auñamendin.
* ↑ Lhande, Pierre, 1877-1957.. (impr. 2019). Dictionnaire basque-français. ([Reproduction en fac-similé]. argitaraldia) Éditions des Régionalismes ISBN 9782824009223. PMC 1111620065. (Noiz kontsultatua: 2019-11-04).

## Kanpo loturak

* Pierre Lhande literaturaren zubitegian.
* (Gaztelaniaz) Lhande Auñamendi entziklopedian.
* (Frantsesez) Lhanderen irratsaioez.
* Joseba Aurkenerena: Pierra Lhande pastorala, hautu txar baten malura
* Datuak: Q3385966
* Multimedia: Pierre Lhande / Q3385966
# Pierre Magnol

Pierre Magnol (Montpellier 1638ko ekainaren 8 - ibidem, 1715eko maiatzaren 21) botaniko frantsesa izan zen. Aditu batzuen arabera, Pierre Magnol botanikan sailkapen sistema moderno aurkezteko lehena izan zen, Prodromus bere lanean 75 familia sailkatu baitzituen.
Linnaeus naturalista handiak (1707-1778), bere omenez lore ugari dituen zuhaitz baten izena aldatu zuen, Magnolia izena proposatuz.

## Lanak

* Botanicum Monspeliense sive plantarum circa Monspelium nascentium index (Lyon, 1676)
* Prodromus historiæ generalis plantarum, in quo familiæ per tabulas disponuntur (Montpellier, 1689)
* Hortus regius Monspeliensis, sive catalogus plantarum, quæ in horto regio Monspeliensi demonstrantur (Montpellier, 1697)
* Novus character plantarum
* Datuak: Q522664
* Multimedia: Pierre Magnol / Q522664
* Espezieak: Pierre Magnol
# Pierre MacOrlan

Pierre MacOrlan —jaiotza-izena: Pierre Dumarchey— (Péronne, Frantzia, 1882ko otsailaren 26a - Saint-Cyr-sur-Morin, Frantzia, 1970eko ekainaren 27a) frantsesezko idazlea izan zen. Bere bidaietatik atera zituen gaiak. Umoreak leku handia izan zuen idazle honen lanetan. 1919an, Lehen Mundu Gerrako bizikizun saminetan oinarrituta, Souvenirs d'un correspondant aux armées (Gerra-berriketariaren oroitzapenak) idatzi zuen. Aipagarriak dira orobat: La maison du retour écœurant (1912), La clique du café Brebis (1919), La cavalière Elsa (1921, Elsa zalduna), Le quai des Brumes (1927, Lainopeko moila), La Bandera (1931), Picardie (1943), Montmartre (1945), La lanterne sourde (1953). 1950ean Goncourt akademiako kide izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q546952
* Multimedia: Pierre Mac Orlan / Q546952
# Pierre Malet

Pierre Marie Guespin-Malet (Baiona, 1955eko irailaren 3a) lapurtar aktorea da, zineman eta telebistan aritutakoa. Laurent Malet anaia bikia aktorea ere bada.

## Filmografia
### Zinema

* 1976 : Comme un boomerang
* 1976 : Un éléphant ça trompe énormément
* 1982 : La Nuit de Varennes
* 1983 : Il Quartetto Basileus
* 1986 : Francesca è mia
* 1987 : Ubac
* 1989 : Burro
* 2009 : Streamfield, les carnets noirs

### Telebista

* 1976 : Le Siècle des lumières
* 1977 : Au théâtre ce soir
* 1977 : Au plaisir de Dieu
* 1978 : Un ours pas comme les autres
* 1978 : Kakemono hôtel
* 1979 : Staline-Trotsky: Le pouvoir et la révolution
* 1978 : Au théâtre ce soir
* 1980 : Fantômas
* 1980 : Le Vol d'Icare
* 1981 : La Confusion des sentiments
* 1981 : Les Fiançailles de feu
* 1981 : Arcole ou la terre promise
* 1982 : L'amour s'invente
* 1983 : Capitaine X
* 1984 : L'Amour en héritage
* 1984 : Il Quartetto Basileus
* 1985 : L'Ordre
* 1987 : La Part de l'autre
* 1989 : Mortelle saison
* 1990 : Das Geheimnis des gelben Geparden
* 1992 : Le Passage du Nord-Ouest
* 1993 : Total !
* 1993 : La Fièvre monte à El Pao
* 1995 : Un homme de cœur
* 1998 : L'instit
* Datuak: Q127373
# Pila-Canale

Pila-Canale, (korsikeraz: Pila è Canali) Korsikako hegoaldeko udalerria da, Hego Korsika departamentuan dagoena. 2013ko erroldaren arabera, 296 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q637553
* Multimedia: Pila-Canale / Q637553
# Pila (informatika)

Pila bat (ingelesez stack) ordenatutako zerrenda bat edo datu-egitura bat da non haren elementuak atzitzeko moduari LIFO (ingelesez Last In First Out, "azkena sartzen lehenengoa irtetzen") deritzo eta datuak gordetzeko zein berreskuratzeko balio du. Egitura hori maiz erabiltzen da informatikaren arloan sinplea delako eta egituraren ordena inplizitua delako.
Datuak maneiatzeko oinarrizko bi eragiketa erabiltzen dira: metatzea (push), pilan objektu bat sartzeko, eta haren alderantzizko eragiketa, ateratzea (edo erretiratzea, pop), metatutako azken elementua ateratzeko.
Une oro, pilaren goiko aldea bakarrik atzitu ahal da, hots, metatutako azken objektua (TOS deritzo, Top of Stack ingelesez). Ateratze eragiketak elementu hori eskuratzea ahalbidetzen du pilatik ateraz, eta horrela hurrengoaren atzipena ahalbidetzen da (lehenago metatua), TOS berria izatera pasatzen dena.
Eguneroko objektuekin analogia eginez, metatze eragiketa plater bat plater-pila baten gainean jartzearen baliokidea izango litzateke, eta ateratze eragiketa plater hori erretiratzearen baliokidea.
Pilak hurrengo testuinguruetan erabili ohi dira:
* Postfixu notazioko adierazpenak ebaluatzeko (idazkera poloniar alderantzizkoa).
* Testuingururik gabeko hizkuntzen egiaztatzaile sintaktikoetan.
* Errekurtsibitatearen inplementazioan.

## Historia

Pilaren metodoa, adierazpenak ebaluatzeko, 1955ean proposatu zen eta bi urte geroago Fiedrich L. Bauer-ek patentatu zuen, zeinek 1988an "IEEE Computer Society Pioneer Award" saria jaso zuen, datu-egitura horren garapenean egindako lanarengatik.

## Deien pila

Deien Pila memoriako segmentu bat da non datu-egitura hori erabiltzen den informazioa gordetzeko exekutatzen ari diren azpirrutinen deiei buruz. Azpirrutina horiek prozesuan dagoen programa bati dagozkio.
Azpirrutina-dei berri bat egiten den bakoitzean, sarrera berri bat metatzen da haren inguruko informazioarekin, esaterako aldagai lokalak. Batez ere, itzuleraren puntua gordetzen da, bertara itzultzeko azpirrutina amaitzen denean (aurreko azpirrutinara itzultzeko eta haren exekuzioa jarraitzeko deia eta gero).

## Pila datu-mota abstraktu gisa

Datu-mota gisa laburtzeko, pila bat nodoen edukiontzi bat da eta oinarrizko bi eragiketa ditu: push (edo metatzea) eta pop (edo ateratzea). 'Push'ak nodo bat gehitzen du pilaren goiko aldean, azpian gainerako nodoak utziz. 'Pop'ak pilaren uneko goiko nodoa kentzen du eta itzultzen du.

### Eragiketak

Pila batek nahitaezko bi eragiketa ditu: metatzea eta ateratzea. Pilen inplementazio berrietan, ohiko erabilera duten eragiketa gehitu ohi dira.
* Sortzea: pila hutsa sortzen da.
* Metatzea: elementu bat gehitzen da pilara. (push)
* Ateratzea: pilaren gaineko elementua kentzen da. (pop)
* Tontorra:' pilaren gainean dagoen elementua itzultzen da. (top edo peek)
* Hutsik: egiazkoa itzultzen da pila hutsa badago eta faltsua kontrako kasuetan.

## Kanpo estekak

* Datuak: Q177929
* Multimedia: Stack data structures / Q177929
# Pil-pilean Kultur Elkartea

Pil-pilean Kultur Elkartea Soraluzeko (Gipuzkoa) euskara-elkartea da. 1995ean sortu zen, Soraluzen euskara bultzatzeko helburuarekin. Pil-pilean elkartearen asmoa euskara esparru guztietara zabaltzea da, eta, horretarako, Pil-pilean aldizkaria argitaratzen du, eta beste hainbat kultura-ekitaldi ere antolatzen ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12265977
# Pila (Italia)

Pila Italiako udalerri bat da. Vercelliko probintzian kokatuta dago, Piemonte eskualdean. 138 biztanle ditu, 8,69 kilometro koadroko azaleran banatuta.

## Mugakideak

Pilak honako udalerri hauekin egiten du muga:
Piode Scopello Pettinengo

## Kanpo estekak

* Datuak: Q25172
* Multimedia: Pila, Piedmont / Q25172
# Pilaf

Pilaf :
| ピラフ edo Purafu |||
| Sexua | Gizonezkoa |
| Jaiotze data | 715. urtea |
| Jatorria | Mangan |
| Lehen agerraldia | 2. liburukia, 18. atala (manga) Dragoi Bolako 1. atala (animea) |
| Garrantzia | Bigarren mailako pertsonaia |
| Pisua | 32 kg |
| Arraza | Munstroa |
| Senideak | Mai (menpekoa) Shu (menpekoa) |
| Ahotsa | Shigeru Chiba Felix Arkarazo (1-13 atalak), Mikel Martinez (Zapi Gorridun Armadaren sagan), Joxe Felipe Auzmendi (Baba Igarlea eta Satan Bihotz Txikiren sagan) |
Pilaf (jatorrizko japonieraz ピラフ edo Purafu ) Dragoi Bola manga eta animeko fikziozko pertsonaia da. Serieko lehen bilaua da. Ia inoiz ez zaizkio bi laguntzaile baino gehiago ikusi:
* Shu, ninja txakurra.
* Mai, emakume arriskutsua.

## Ezaugarriak

Altuera txikiko munstro urdina da. Izaki despota bat da, besteak torturatzeko gauza bere flatulentziagatik. Musu bat airera botatzea pertsona batek egin dezakeen gauza erotikoena deritzo.

## Biografia

* Oharra: Atal honek istorio osoa edo amaiera argitzen du.
Pilafek 34 urte zituen gutxi gorabehera Dragoi Bolen bila hastea erabaki zuenean, munduko errege absolutu izatea eskatu nahi baitzion Shenroni. Bere menpekoak Dragoi Bolen bila zebilen beste taldeari (Goku eta lagunak) hauek lapurtzen saiatu ziren, baina hauek lortzeko izan zuten era bakarra taldea bere gazteluan harrapatzea izan zen. Gokuk Kame Hame Ha batez paretan zulo txiki bat egin eta Oolong banpiro bilakatuta kanpora atera ahal izan zen Errege Handiak baino lehen desioa eskatzeko: kuleroak.
Dragoi Bolak berriz ere aktibatu zirenean hauen bila abiatu ziren untzi izugarri batean, eta nahiz eta Shuk Idi Deabru engainatzea lortu, Silver Koronelak behartu zituen Dragoi Bola ematera. Hala ere, ez zuten etsi.
Gokuk eta lagunek Upa berpizteko 6 Dragoi Bola zituztenean 7.a ezkutatu zuen kutxa berezi batean eta Babaren Jauregiko borrokan espiatu zituen. Hemen saiyaren ahulgunea zein zen jakin zuten: buztana. Baina 3 robot handirekin Gokuren aurka borrokatu zirenean buztanik ez zuela konturatu eta erraz garaituak izan ziren.
Etsita, Satan Bihotz Txiki askatzea erabaki zuen (garai batean izua zabaldu zuena munduan) berarekin batu eta mundua menperatzeko; baina honek ez zuen halako asmorik erakutsi eta hegazkinetik bota zituen. Antza bizirik iraun zuten.
Hamarkadetan zehar ez zen ezer berririk jakin beraietaz, 41 urte geroago Ahalguztidunaren Jauregira iristea lortu eta Erabateko Dragoi Bolak aurkitu zituzten arte. Beraien zoritxarrerako Goku Oobekin entrenatzen ari zen bertan. Honek aurkitu eta deskuiduan Shenron Gorriari Goku berriz haur bilakatzeko eskatu zion, hala erraz garaituko zutelakoan. Gero Gokuk 10 urteko baten gorputzaz erraz garaitu zituen.

## Crossover-ak

Pilafek Cross Epoch istorioan agerraldi txiki bat du. Hau Akira Toriyama eta Eiichiro Odak idatzitako atal bakarreko istorio motza da. One Piece eta Dragoi Bolako beste zenbait pertsonaiarekin ageri da.

## Erreferentziak

* ↑ Daizenshū 4. liburukia World Guide-n argitaratua, 69. orrialdea

## Kanpo estekak

* Datuak: Q2481483
* Multimedia: Emperor Pilaf / Q2481483